[bookmark: bookmark2]CONTRACT DE DARE ÎN FOLOSINȚĂ GRATUITĂ
I. [bookmark: bookmark4]PĂRȚILE CONTRACTANTE
1.1. COMUNA GIROC  prin CONSILIUL LOCAL AL COMUNEI GIROC cu sediul în Comuna Giroc , jud. Timiș, str .Semenic nr.54, cod fiscal 5390613, reprezentat legal prin domnul Dr. Dan Vîrtosu , - Primar al Comunei Giroc, în calitate de proprietar,
Și
1.2. SC GIROCEANA SRL, cu sediul în Comuna Giroc, jud. Timiș, str. Semenic nr.54 reprezentat legal prin administrator-ing. Emil Șerpe, în calitate de titular al dreptului de folosință.
În temeiul Hotărârii Consiliului Local al comunei Giroc Nr.                     ,	au convenit să
încheie prezentul contract de dare în folosință cu titlu gratuit.
II. [bookmark: bookmark6]OBIECTUL CONTRACTULUI
2.1. Obiectul contractului îl constituie darea în folosință gratuită firmei SC Giroceana SRL , cu sediul în Comuna Giroc, jud. Timiș, str. Semenic nr.54  , a unei suprafețe de teren de 2000 mp, situate în Localitatea Chișoda, Comuna Giroc, județul Timiș, proprietatea privată a comunei Giroc , imobil identificat prin C.F.nr.419276, nr. cadastral 419276 , spațiu asupra căruia Comuna Giroc își păstrează dreptul de proprietate.
2.2. Predarea - primirea bunului imobil - spațiu prevăzut la punctul 2.1. se va face pe bază de proces verbal încheiat în termen de 30 de zile de la data încheierii contractului de dare în folosință gratuită.
III. [bookmark: bookmark8]DURATA CONTRACTULUI
3.1. Prezentul contract se încheie la data adoptării hotărârii de Consiliu Local, pe o perioadă de 10 ani ,cu posibilitatea prelungirii duratei pe baza Hotărârii Consiliului Local al comunei Giroc adoptată în acest sens.
3.2. Prin acordul părților, prezentul contract poate să înceteze și înainte de termen, cu condiția notificării în scris a intenției de reziliere, cu cel puțin 30 de zile înainte.
IV. [bookmark: bookmark10]DREPTURILE ȘI OBLIGAȚIILE PĂRȚILOR
4.1. Drepturile proprietarului :
a) să verifice dacă utilizarea bunului imobil - spațiu este făcută în conformitate cu prevederile contractului de dare în folosință gratuită;
b) să controleze modul de exercitare a dreptului de folosință gratuită, respectiv să urmărească modul în care titularul dreptului de folosință gratuită își îndeplinește obligațiile prevăzute în contract ;
c) să solicite încetarea dreptului de folosință gratuită înainte de data expirării duratei, în situația în care beneficiarul acestuia nu își respectă obligațiile prevăzute în prezentul contract;
d) să solicite încetarea folosinței gratuite și restituirea bunului imobil - spațiu atunci când interesul public legitim o impune, cu o notificare prealabilă .
4.2. Obligațiile proprietarului :
a) să transmită cu titlu gratuit dreptul de folosință asupra bunului imobil - spațiu și să nu-l împiedice pe titularul dreptului de folosință să folosească bunul până la termenul stabilit în contract;
b) să predea titularului dreptului de folosință , bunul imobil - spațiul prevăzut la punctul 2.1. , în stare corespunzătoare de folosință, pe baza unui proces-verbal de predare primire;
c) să preia bunul imobil - spațiul în starea în care a fost transmis, liber de sarcini, la încetarea în orice mod a prezentului contract ;
d) să-și exprime acordul sau dezacordul, la solicitarea titularului dreptului de folosință gratuită, asupra efectuării lucrărilor necesare asupra bunului împrumutat.

4.3. Drepturile titularului de folosință gratuită :
a) să folosească și să dispună în mod direct de bunul imobil - spațiul prevăzut la punctul 2.1., potrivit destinației în vederea căreia i-a fost acordată folosința gratuită ;
b) să i se asigure folosința asupra bunul imobil - spațiu pe toată durata contractului, conform destinației acestuia;
4.4. Obligațiile titularului de folosință gratuită :
a) să folosească bunul potrivit destinației în vederea căreia i-a fost acordată folosința gratuită;
b) să prezinte, anual, Consiliului Local al Comunei Giroc, rapoarte privind activitatea de utilitate publică desfășurată, gradul de implementare la nivelul colectivității, precum și prognoze și strategii pentru perioada următoare;
c) să permită accesul proprietarului pentru efectuarea controlului asupra bunurilor;
d) să nu modifice bunul, în parte ori în integralitatea lui;
e) la încetarea folosinței gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, și liber de orice sarcini;
f) să suporte din bugetul propriu cheltuielile ocazionate de remedierea deteriorărilor produse din culpa sa la bunul imobil - spațiu primit în folosință;
g) să solicite aprobarea Consiliului Local Giroc pentru executarea unor lucrări de reparații sau investiții la bunul imobil - spațiu primit în folosință;
h) să-și asigure securitatea și paza bunurilor, inclusiv pe timpul nopții, proprietarul bunului imobil - spațiul dat în folosință gratuită neasumându-și nici o responsabilitate în acest sens;
i) să asigure și să respecte normele de prevenire și stingere a incendiilor conform prevederilor Legii nr. 307/2006, cu modificările și completările ulterioare, și să nu primejduiască prin deciziile și faptele sale, viața, bunurile și mediul înconjurător;
j) să informeze Consiliul Local al Comunei Giroc cu privire la orice tulburare adusă dreptului de proprietate publică, precum și la existența unor cauze sau iminența producerii unor evenimente de natură să conducă la imposibilitatea exploatării bunului.
V. [bookmark: bookmark12]ÎNCETAREA CONTRACTULUI DE FOLOSINȚĂ GRATUITĂ
5.1. Prezentul contract încetează să mai producă efecte juridice în următoarele situații :
a) bunul imobil - spațiul ce formează obiectul prezentului contract încetează să mai existe;
b) titularul dreptului de folosință schimbă destinația bunului imobil - spațiul primit în folosință fără aprobarea Consiliului Local al comunei Giroc;
c) titularul dreptului de folosință nu execută obligațiile stabilite în sarcina sa prin prezentul contract;
d) prin acordul de voință al părților;
e) la împlinirea termenului prevăzut în contract, prin restituirea bunul de către titularul dreptului de folosință.
5.2. Prezentul contract încetează odată cu încetarea dreptului de proprietate publică sau prin actul de revocare emis, în condițiile legii, dacă interesul public o impune.
VI. [bookmark: bookmark14]FORȚA MAJORĂ
6.1. Nici una dintre părțile contractante nu răspunde de neexecutarea la termen și/sau de executarea în mod necorespunzător - total sau/ și parțial a oricărei obligații care îi revine , în baza prezentului contract, dacă neexecutarea sau executarea necorespunzătoare a obligației respective a fost cauzată de forță majoră așa cum sunt definită de lege.
6.2. Prin forță majoră se înțelege un eveniment independent de voința părților, imprevizibil și insurmontabil, apărut după încheierea contractului, care împiedică părțile să-și execute obligațiile asumate.
6.3. Partea care invocă forța majoră este obligată să notifice în scris celeilalte părți în termen de 3 zile producerea evenimentului și să ia toate măsurile posibile în vederea limitării consecințelor lui.
[bookmark: bookmark16]VIII. MODIFICAREA CONTRACTULUI
1.1. Prevederile prezentului contract pot fi modificate, după o prealabilă notificare scrisă, cu acordul ambelor părți, prin act adițional, cu aprobarea Consiliului Local Giroc.
VIII. [bookmark: bookmark18]SOLUȚIONAREA LITIGIILOR
8.1. Părțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanții lor.
8.2. În cazul în care rezolvarea litigiilor nu este posibilă pe cale amiabilă, părțile se vor adresa instanțelor judecătorești competente.
IX. DISPOZIȚII FINALE
9.1. Prezentului contract îi sunt aplicabile prevederile Codului Civil-republicat, cu modificările și completările ulterioare, precum și celelalte reglementări în vigoare în materie.
8.3.  Prezentul contract a fost încheiat în două exemplare originale la data de              asigurăndu-se câte unul pentru fiecare parte contractuală.

